Mantas Bartuška

Mantas Bartuška (g. 1984 m. liepos 8 d. Varėnoje) – Lietuvos vadybininkas, buvęs įmonės AB „Lietuvos geležinkeliai“ generalinis direktorius, taip pat buvo naftos produktų krovos įmonės AB „Klaipėdos nafta“ vadovas.

 Biografija 
2003–2007 m. studijavo Vilniaus universitete, vadybos ir verslo administravimo bakalauras. 2005–2007 m. UAB BDO „Auditas ir apskaita" audito jaunesnysis konsultantas. 2007–2010 m. UAB „Ernst & Young Baltic“ audito vyresnysis konsultantas. 2010 m. rugsėjo mėn. – 2014 m. gruodžio mėn. Finansų ir administravimo departamento direktorius akcinėje bendrovėje „Klaipėdos nafta“, atsakingoje už Suskystintųjų gamtinių dujų terminalo projekto įgyvendinimą.

2013–2016 m. energijos išteklių biržos operatoriaus UAB „Baltpool“ valdybos pirmininkas. 2014–2016 m. AB „Klaipėdos nafta“ generalinis direktorius, valdybos narys. 2015 m. baigė valdybos nario studijas () Baltic Institute of Corporate Governance. 2015–2016 m. Pietų Danijos universitete įgijo vadybos ir verslo administravimo bakalauro laipsnį. 2016 m. Cambridge Judge and Business school baigė lyderystės studijas. Nuo 2016 m. gruodžio 16 d. AB „Lietuvos geležinkeliai“ generalinis direktorius, valdybos narys.https://sa.lt/paskirtas-naujasis-lietuvos-gelezinkeliu-vadovas/ 2021 m. gruodžio viduryje dėl baltarusiškų krovinių boikoto nevykdymo nusprendė pasitraukti iš užimamų pareigų „Lietuvos geležinkeliuose“.https://www.lrt.lt/naujienos/verslas/4/1564180/lietuvos-gelezinkeliu-valdyba-apsisprende-vadovas-trauksis-is-pareigu Tai padarė 2022 m. sausio 3 d.https://www.lrytas.lt/verslas/rinkos-pulsas/2022/03/18/news/pradedama-lietuvos-gelezinkeliu-generalinio-direktoriaus-atranka-22759455

M. Bartuška yra vedęs, turi sūnų. Mėgsta aktyvų laisvalaikį – žaidžia tenisą, badmintoną, krepšinį, patinka vandens sportas, snieglentės.„Klaipėdos naftos“ vadovo atgaiva – sūnus ir krepšinis, 2014-10-25

 Įvertinimas 
 2014 m. dienraščio „Verslo žinios“ ir Finansų analitikų asociacijos rinkimuose pripažintas Metų finansų vadovu
 2015 m. Lietuvos didžiojo kunigaikščio Gedimino ordino medalis 

 Šaltiniai 

Kategorija:Lietuvos vadybininkai
Kategorija:Lietuvos geležinkelininkai